Rekonštrukcia bola zameraná na nadstavbu obytného podkrovia a fasádu. V podkroví je navrhnutá oddychová časť domu, do ktorej sa dostaneme po novovybudovanom schodisku. Veľká obývacia izba je doplnená o samostatnú kúpeľňu a exteriérovú terasu s nádherným výhľadom.
Projekt stavby bol poznačený viacerími nezrovanalosťami nosného systému, ktoré vznikly počas neodborných rekonštrukcií počas jej životnosti. Samotná nadstavba využila zo statického hľadiska iba obvodové steny. Nový drevený trámový strop sa zrealizoval cez oceľovú výmenu nad pôovodným stropom. Krov bol osadený na vrcholových väzniciach a bol navrhnutý ako otvorený priestor až k hrebeňu strechy.
Chceli by sme sa v prvom rade poďakovať celému tímu, ktorý projektoval a realizoval našu stavbu. S výstavbou od firmy ProjektStudio sme veľmi spokojní. Obrovská výhoda tejto firmy bola tá, že na čom sme sa dohodli, to splnili do bodky a pritom ich nebolo nutné kontrolovať.